

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

มีนาคม 2566

เรื่อง โครงการการจัดการเรียนรู้ด้วย Game-Based Learning เพื่อพัฒนาผู้เรียนสู่การเป็น Active Citizen

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. รายละเอียดโครงการการจัดการเรียนรู้ด้วย Game-Based Learning   
 เพื่อพัฒนาผู้เรียนสู่การเป็น Active Citizen จำนวน 1 ชุด

๒. แบบตอบรับเข้าร่วมประชุมชี้แจงรายละเอียดโครงการการจัดการเรียนรู้  
 ด้วย Game-Based Learning เพื่อพัฒนาผู้เรียนสู่การเป็น Active Citizen จำนวน 1 ชุด

๓. แบบสมัครเข้าร่วมโครงการการจัดการเรียนรู้ด้วย Game-Based Learning   
 เพื่อพัฒนาผู้เรียนสู่การเป็น Active Citizen จำนวน 1 ชุด

๔. แบบรายงานรายชื่อโรงเรียนนำร่องที่เข้าร่วมโครงการการจัดการเรียนรู้  
 ด้วย Game-Based Learning เพื่อพัฒนาผู้เรียนสู่การเป็น Active Citizen จำนวน 1 ชุด

ด้วยกรมส่งเสริมการปกครองท้องถิ่นมีนโยบายส่งเสริมสนับสนุนให้สถานศึกษาในสังกัด  
องค์กรปกครองส่วนท้องถิ่นจัดกระบวนการเรียนรู้เชิงรุก (Active Learning) เน้นผู้เรียนเป็นศูนย์กลาง  
โดยมีครูทำหน้าที่เป็นผู้อำนวยความสะดวก (Facilitator) และเกมเป็นสื่อที่ทำให้เกิดการเรียนรู้อย่างสนุกสนาน ดึงดูดให้ผู้เรียนสนใจบทเรียน และช่วยสร้างบรรยากาศที่ดีในชั้นเรียน ทำให้ผู้เรียนเข้าใจเนื้อหาที่เรียนมากยิ่งขึ้นการจัดการเรียนรู้โดยใช้เกมเป็นฐาน (Game-Based Learning) ถือเป็นการจัดการเรียนรู้เชิงรุกรูปแบบหนึ่ง  
ที่ได้รับความนิยมอย่างแพร่หลายในปัจจุบัน กรมส่งเสริมการปกครองท้องถิ่นเล็งเห็นถึงความสำคัญในการเรียนรู้โดยใช้เกมเป็นฐาน (Game-Based Learning) ซึ่งครูผู้สอนสามารถนำเกมไปบูรณาการหรือประยุกต์ใช้  
ในการจัดการเรียนรู้ในห้องเรียนปกติ (On-Site) และห้องเรียนออนไลน์ (Online) ในหลากหลายรายวิชา   
โดยสามารถใช้ได้ทั้งในการนำเข้าสู่บทเรียน การสอน การมอบหมายงาน และการประเมินผล ส่งผลให้ผู้เรียน  
มีความรู้ ความเข้าใจในเนื้อหาที่เรียนดียิ่งขึ้น จึงได้กำหนดการดำเนินโครงการการจัดการเรียนรู้ด้วย Game-Based Learning เพื่อพัฒนาผู้เรียนสู่การเป็น Active Citizen โดยกำหนดจัดกิจกรรม ดังนี้

กิจกรรมที่ 1 จัดประชุมชี้แจงเพื่อสร้างความรู้ความเข้าใจการดำเนินโครงการการจัดการเรียนรู้  
ด้วย Game-Based Learning เพื่อพัฒนาผู้เรียนสู่การเป็น Active Citizen ให้แก่ผู้บริหารองค์กรปกครอง  
ส่วนท้องถิ่น ผู้อำนวยการสำนัก/กองการศึกษา ศึกษานิเทศก์ ครู และบุคลากรทางการศึกษาที่เกี่ยวข้อง   
ในวันที่ 24 มีนาคม 2566 เวลา 08.00 – 12.00 น. ผ่านเพจ Facebook : “การศึกษาท้องถิ่นไทย”   
และ Youtube : LS.CHANNEL

กิจกรรมที่ 2 จัดอบรมเชิงปฏิบัติการ (Workshop) ให้แก่โรงเรียนนำร่องที่ได้รับการคัดเลือก จำนวน 76 โรงเรียน จาก 76 จังหวัด โดยมีผู้แทนเข้าร่วมอบรมโรงเรียนละ 2 คน ในระหว่างวันที่ 24 - 25 เมษายน 2566 ณ ห้องประชุมบุษกรภิรมย์ ชั้น 3 อาคารป้องกันและบรรเทาสาธารณภัย เทศบาลเมืองบางกะดี อำเภอเมืองปทุมธานี จังหวัดปทุมธานี โดยโรงเรียนที่เข้าร่วมโครงการจะได้รับชุดอุปกรณ์เกมฟรีเพื่อนำกลับไปเป็นสื่อในการจัดการเรียนรู้ของโรงเรียน โดยไม่มีค่าใช้จ่ายในการฝึกอบรม สำหรับค่าพาหนะ ค่าเบี้ยเลี้ยง ค่าที่พักระหว่างการฝึกอบรม และค่าที่พักระหว่างการเดินทางไปราชการขอความอนุเคราะห์เบิกจ่ายจากต้นสังกัด

/กรมส่งเสริม ...

-๒-

กรมส่งเสริมการปกครองท้องถิ่นพิจารณาแล้วเห็นว่า เพื่อส่งเสริมให้บุคลากรขององค์กรปกครองส่วนท้องถิ่นที่เกี่ยวข้อง ได้มีความรู้ความเข้าใจแนวทางการจัดการเรียนรู้ด้วย Game-Based Learning   
จึงขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัดดำเนินการ ดังนี้

๑. ประชาสัมพันธ์เชิญชวนองค์กรปกครองส่วนท้องถิ่น ที่จัดการศึกษาระดับประถมศึกษา  
ตอนปลาย (ประถมศึกษาปีที่ 4 - 6) และระดับมัธยมศึกษา เข้าร่วมรับฟังการประชุมฯ ตามกำหนดวัน เวลา   
ในกิจกรรมที่ 1 โดยส่งแบบตอบรับเข้าร่วมการประชุมฯ ผ่านระบบ Google Forms ภายในวันที่ 20 มีนาคม 2566 และให้โรงเรียนที่มีความพร้อมและมีความสนใจส่งแบบสมัครเข้าร่วมโครงการภายหลังจากเข้าร่วมรับฟังการประชุมฯ ให้สำนักงานส่งเสริมการปกครองท้องถิ่นจังหวัด ภายในวันที่ 7 เมษายน 2566

2. รวบรวมแบบสมัครเข้าร่วมโครงการและพิจารณาคัดเลือกโรงเรียนที่มีความพร้อม  
และมีความสนใจ เพื่อเข้าร่วมโครงการในกิจกรรมที่ 2 จังหวัดละ 1 โรงเรียน พร้อมทั้งแจ้งรายชื่อโรงเรียน  
ที่ได้รับการคัดเลือกให้องค์กรปกครองส่วนท้องถิ่นทราบ เพื่อพิจารณาอนุญาตให้ครูเข้าร่วมการฝึกอบรม  
โรงเรียนละ 2 คน ตามกิจกรรมที่ 2 ในระหว่างวันที่ 24 - 25 เมษายน 2566 ทั้งนี้ ให้แจ้งรายชื่อผู้เข้าร่วม  
การฝึกอบรมให้กรมส่งเสริมการปกครองท้องถิ่นทราบ ภายในวันที่ 18 เมษายน 2566

รายละเอียดปรากฏตามสิ่งที่ส่งมาด้วย โดยสามารถดาวน์โหลดได้ตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. ............................................

ผอ.กศ. …………….……………..……….

ผอ.กง.สศ. ….……….……………………

หน.ฝ. .............................................

จนท. ..............................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร ๐-๒๒๔๑-๙๐๒2 ต่อ ๑0๘

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน : สิรินภา สารภาพ โทร. 099-0508337

แบบตอบรับ

สิ่งที่ส่งมาด้วย

 

<https://bit.ly/3mmS0wL>

https://bit.ly/3ZLS9sg